Taxtaqoracha dovoni avtomobillar harakati uchun qayta ochildi

Qashqadaryo viloyatining Kitob tumanidan o'tgan M-39 avtomobil yo'lining Taxtaqoracha dovoni 13 mart kuni avtomobillar harakati uchun vaqtincha yopilgandi. Yo'l harakati xavfsizligi xizmatining ma'lum qilishicha, dovon harakat uchun qayta ochildi.
Dovonning yopilishiga yo'lning 1138-1141 kilometrida kuchli yomg'ir yog'ishi oqibatida yo'lning bir qismi o'pirilib tushgani sabab bo'lgandi. Shundan so'ng Favqulodda vaziyatlar vazirligi rahbarligida tegishli tashkilotlarning mutaxassislari tomonidan vaziyat oqibatlarini bartaraf etish borasida keng ko'lamli profilaktik ishlar amalga oshirilgan.
Zaruriy tadbirlar natijasida 14 mart kuni soat 17:35 da dovon avtomobillar harakati uchun qayta ochilgan.
Avvalroq ham (28 yanvar) Samarqand va Qashqadaryoni bog'lovchi Taxtaqoracha dovoni vaqtincha yopilgani xabar qilingandi.